ריצ'רד דרייפוס

ריצ'רד סטיבן דרייפוס (באנגלית: Richard Stephen Dreyfuss; נולד ב-29 באוקטובר 1947) הוא שחקן קולנוע וטלוויזיה וסופר יהודי-אמריקאי, זוכה פרס אוסקר לשחקן הטוב ביותר, פרס גלובוס הזהב ופרס באפט"א על משחקו בסרט "דירה לשניים".

ביוגרפיה
דרייפוס נולד וגדל בברוקלין, ניו יורק שבארצות הברית; לנורמן דרייפוס, משפטן ומסעדן במקצועו, ולג'רלדין (לבית רובינס), פעילת שלום. שם המשפחה עמו נולד דרייפוס אוית תחילה מעט שונה באנגלית (Dreyfus) והוא במקור גם מיידיש, וככל הנראה נגזר משם העיר טריר שבגרמניה, שם הייתה אוכלוסייה גדולה של יהודים-אשכנזים מאז שלהי העת העתיקה ובימי הביניים – השם הלטיני של העיר הוא "טרבירס" ו"דרייפוס" הוא גרסה גרמאנית לאותו השם. לדברי דרייפוס: "גדלתי בתחושה –שאני ואלפרד דרייפוס בני אותה המשפחה."

הוא אחיו הצעיר של לורין דרייפוס, שהיה שחקן, מפיק ותסריטאי שנפטר בשנת 2021; כשאחייניתו דרך אחיו הבכור היא השחקנית ההוליוודית נטלי דרייפוס  ("ריטה רוק", "המקוריים", "הפלאש")..

קריירה
קריירת המשחק של דרייפוס החלה במהלך שנות נעוריו, במרכז קהילתי יהודי שבבוורלי הילס. הוא הופיע לראשונה בהפקת הטלוויזיה "In Mama's House" כשהיה בן 15.

דרייפוס סירב להתגייס לצבא האמריקני למלחמת וייטנאם מטעמים מצפוניים, אך לחלופין עבד כפקיד בבית חולים בלוס אנג'לס. באותה התקופה הוא שיחק במספר סדרות טלוויזיה בתפקידים קטנים, כגון "פייטון פלייס", "Gidget", מעשי כשפים ו"The Big Valley". במהלך סוף שנות השישים ותחילת שנות השבעים, הופיע גם על במות ברודוויי, אוף ברודוויי ובמופעים מאולתרים.

הסרט הראשון בו שיחק דרייפוס היה "הבוגר" בשנת 1967. הוא לא קיבל קרדיט על משחקו, ותפקידו היה בעל שורה אחת בלבד והיא: "שאקרא לשוטרים? אני אקרא לשוטרים." בנוסף הופיע גם בסרט "עמק הבובות" כעוזר במה, שם דקלם מספר שורות. ב-1973 הופיע בסרט "דילינג'ר", וגם בסרט שובר הקופות "אמריקן גרפיטי", לצד כוכבים לעתיד כגון האריסון פורד ורון הווארד. את התפקיד הראשי הראשון שלו, שיחק דרייפוס בסרט הקנדי "המרוץ לצמרת של דודי קרביץ".

פריצתו הגדולה של דרייפוס הייתה כששיחק בסרטיו של הקולנוען סטיבן ספילברג, "מלתעות" ו"מפגשים מהסוג השלישי". בשנת 1977 זכה דרייפוס בפרס אוסקר לשחקן הטוב ביותר, בפרס גלובוס הזהב ובפרס באפט"א הודות למשחקו בסרט "דירה לשניים".

במהלך שנת 1978 החל דרייפוס להשתמש בקוקאין לעיתים תכופות. ארבע שנים לאחר מכן, כשנעצר בעבור אחזקת הסם אחרי שהתנגש עם רכבו בעץ, הבין שהוא מכור לקוקאין. הוא נכנס לגמילה וכשיצא, חזר להוליווד עם הסרטים "היחפן מבוורלי הילס" ו"אני והחבר'ה" ב-1986.
שמאל|ממוזער|250px|ריצ'רד דרייפוס ואלאן קאר (מימינו), לאחר טקס פרסי אוסקר ה-61, 1989
ב-1991 כיכב דרייפוס לצד ביל מארי בקומדיה "מה הסיפור שלך בוב?", וכן שיחק והיה שותף בהפקה של הסרט "Prisoner of Honor" המגולל את פרשת דרייפוס ההיסטורית, שם הוא גילם את קצין הצבא הצרפתי ז'ורז' פיקאר. ב-1994 השתתף דרייפוס בקונצרט ההיסטורי להנצחת השואה, שהתקיים בוותיקן בנוכחותם של האפיפיור ה-264 יוחנן פאולוס השני, של הרב האיטלקי אליהו טואף (רבה של רומא), וכמו-כן של נשיא איטליה דאז. דרייפוס קרא קַדִּישׁ כחלק מהופעתו של ליאונרד ברנשטיין עם התזמורת הפילהרמונית המלכותית תחת ניצוחו של גילברט לוין.

ב-1995 היה דרייפוס מועמד לפרס אוסקר לשחקן הטוב ביותר ולפרס גלובוס הזהב על תפקידו בסרט "סימפוניית החיים".
ממוזער|דרייפוס, 1997
ב-2004 הופיע בברודוויי בעיבוד מחודש ל-"Sly Fox". בנובמבר 2004 היה דרייפוס אמור להופיע במחזמר "המפיקים" בלונדון, אבל פרש מההפקה שבוע לפני הצגת הבכורה. התקשורת ציינה כי דרייפוס עדיין סובל מבעיות בנוגע לניתוח פריצת דיסק שעבר בינואר, וכי התפקיד במחזה זה עלול להיות תובעני פיזית. דרייפוס ועוזרו הצהירו כי הוא סובל ממספר פציעות, וכי הוא נדרש להשתמש במכשירים תומכים במהלך החזרות. דרייפוס הוחלף על ידי ניית'ן ליין בליל הבכורה בלונדון, ומאוחר יותר התברר כי הוא פוטר.

בשנת 2006 הופיע בסרט האסונות "פוסידון" כאחד הניצולים. כשנתיים אחר כך גילם את דמותו של דיק צ'ייני בסרטו של הקולנוען אוליבר סטון משנת 2008 "W.‎". בתחילת 2009 הופיע במחזה "Complicit" בתיאטרון אולד ויק שבלונדון, אנגליה. השתתפותו במחזה הייתה נושא למחלוקת רבה, בעקבות כך שדרייפוס נראה כמשתמש באוזניה על הבמה, לפי דיווח, בשל אי היכולת שלו ללמוד שורות בזמן. בנוסף באותה השנה, הוא דיבב בהופעת אורח בה גילם את עצמו, בסדרת האנימציה הקומית "איש משפחה" ברשת FOX.
בשנת 2015 שיחק בגרסתה האמריקאית לקומדיית המצבים הטלוויזיונית הישראלית "סברי מרנן" – ברשת TBS תחת שם הכותר "Your Family or Mine", עד לביטול הסדרה בתום עונתה הראשונה.

לדרייפוס כוכב בשדרת הכוכבים של הוליווד בשדרות הוליווד 7021.

חיים אישיים
דרייפוס היה נשוי לג'רמין ריין, תסריטאית ומפיקה במקצועה, בין השנים 1983–1995. לזוג שלושה ילדים, אמילי (1983), בנג'מין (1986) והארי (1990). בנו, בנג'מין, נולד עם גידול סרטני ממאיר בעינו השמאלית, ומאז, דרייפוס וריין מגייסים כספים למרכזי אופתלמולוגיה (רפואת עיניים) ברחבי ארצות הברית.

דרייפוס לוקה בהפרעה דו-קוטבית, וב-2006 אף הופיע בסרטו הדוקומנטרי של סטיבן פריי "Stephen Fry: The Secret Life of the Manic Depressive", שבו פריי (שגם כן לוקה בה) ראיין אותו על אודות חייו כבי-פולארי.

ב-9 באוגוסט 2008 דווח שדרייפוס תובע את אביו ודודו, על הלוואה בת יותר מ-24 שנים, שטען שאף פעם לא שולמה. הוא סיפר שב-1984 נתן לקרוביו סכום בסך 870,000 דולרים, עת היו להם זכויות בבניין משרדים בלוס אנג'לס. התביעה הוגשה לבית המשפט ב-8 באוגוסט 2008, ודרייפוס טען שההלוואה עדיין לא נפרעה, ושדודו סירב למסור דו"חות פיננסים. הוא דיווח שהוא מבקש פירעון להלוואה בתוספת ריבית ופיצויי נזיקין.

ב-1999 נישא דרייפוס לג'נאל לאסי, אך הוא התגרש ממנה, וב-2006 נישא לסבטלנה ארוקין, ילידת-רוסיה. כיום הם גרים בסן דייגו, קליפורניה שבארצות הברית.

 פעילות פוליטית 
דרייפוס ביטא את דעתו בפומבי בשנים האחרונות בנושא מדיניות דיווח החדשות בתקשורת ובנושאי חקיקה ודעת הקהל, תוך שהוא מדבר וכותב על תמיכתו בזכות לפרטיות, בחופש הביטוי, בדמוקרטיה ובאחריות אישית. הוא ארגן ותמך בקמפיינים שמטרתם הייתה ליידע את הציבור במה שהוא מגדיר כ"שחיקה פוטנציאלית של זכויות אדם, וזאת במסגרת יוזמה פרטית שהחל בשנת 2006 בתגובה להפרות זכויות האדם שבוצעו תחת ממשלו של ג'ורג' בוש, כדבריו.

ב-16 בפברואר 2006 דיבר דרייפוס בפני אגודת העיתונאים הלאומית (National Press Club) בוושינגטון בתקווה לעורר דיון לאומי בנוגע להליכי הדחה כנגד הנשיא בוש. ב-17 בנובמבר באותה שנה הוא הופיע בתוכנית האירוח "זמן אמת עם ביל מאהר" (Real Time with Bill Maher) בחבר דיון שדן בנושא לימודי האזרחות בבתי הספר. בשנת 2007 הופיע בסרט התיעודי "" העוסק בהצבעתם של בני נוער בבחירות. כיום דרייפוס חבר בחבר הנאמנים של המרכז הלאומי לחוקה (National Constitution Center) בפילדלפיה.

אקדמיה
דרייפוס פרש חלקית ממשחק, והחל להיות פעיל בפרויקט כלל ארצי לעידוד לימוד היסטוריה אמריקנית בבתי ספר יסודיים בארצות הברית. נכון להיום, הוא עמית בכיר במכללת סנט אנטוני השייכת לאוניברסיטת אוקספורד.

ספרים
ב-1995 כתב דרייפוס את הספר "The Two Georges" מסוגת ההיסטוריה חלופית/מסתורין, לצד סופר המדע בדיוני הארי טרטלדאב, על פי רעיון של דרייפוס. הספר היה מועמד לפרס סיידווייז להיסטוריה חלופית.

פילמוגרפיה
 שנה  סרט  תפקיד  הערות 1967 הבוגר תושב מקומי תפקיד מזערי עמק הבובות עוזר במה תפקיד מזערי 1968 The Young Runaways טריHello Down There הרולד ובסטר 1973 אמריקן גרפיטי קורט הנדרסון מועמדות לפרס גלובוס הזהב לשחקן הטוב ביותר בסרט קומדיה או מוזיקלי דילינג'ר בייבי פייס נלסון 1974 המרוץ לצמרת של דודי קרביץ דודי The Second Coming of Suzanne קלאביסInsertsבוי וונדר 1975 מלתעות מאט הופר מועמדות לפרס באפט"א לשחקן הטוב ביותרפייטון פלייסקפטןסדרת טלוויזיה; פרק: Episode: 1/94 1976 ניצחון באנטבה סא"ל יוני נתניהוסרט טלוויזיה על מבצע אנטבה של צה"ל – שודר ברשת ABC האמריקנית 1977 מפגשים מהסוג השלישי רוי נירי מועמדות לפרס סאטורן לשחקן הטוב ביותר דירה לשניים אליוט גרפילד פרס אוסקר לשחקן הטוב ביותרפרס באפט"א לשחקן הטוב ביותר בתפקיד ראשיפרס גלובוס הזהב לשחקן הטוב ביותר בסרט קומדיה או מוזיקליפרס מטעם חוג מבקרי הקולנוע של לוס אנג'לס לשחקן הטוב ביותרפרס מטעם חוג מבקרי הקולנוע של קנזס לשחקן הטוב ביותרפרס דוד די דונטלו לשחקן הזר הטוב ביותר 1978 The Big Fix משה ויין 1980 התחרות פול דיטריך 1981 של מי החיים האלה לעזאזל? (סרט) קן האריסון 1984 ידידים לעניין ג'ו 1986 היחפן מבוורלי הילס דייוויד 'דייב' וייטמן אני והחבר'ה גורדי לצ'אנס 1987 אנשי הפח ביל 'ביבי' באבווסקיי מעקב צמוד הבלש כריס ליקס שאלה של שפיות אהרון לוינסקי מועמדות לפרס גלובוס הזהב לשחקן המשנה הטוב ביותר בסרט קולנוע 1988 ירח מעל פארדור ג'ק נואה/הנשיא אלפונס סימס 1989 Let It Ride ג'יי טרוטר לנצחפיט סאנדיץ' 1990רוזנקרנץ וגילדנשטרן מתיםהשחקן גלויות מהחיים ד"ר פרנקנטל 1991 Once Around סאם שארפ Prisoner of Honor קולונל ז'ורז' פיקאר מה הסיפור שלך בוב? ד"ר ליאו מארווין 1993 אבודים ביונקרס לואי קורניץ מעקב צמוד 2 הבלש כריס ליקס 1994 שתיקה קטלנית ד"ר ג'ייק ריינר 1995 המילה האחרונה לארי הנשיא מאוהב סנטור בוב רמסון סימפוניית החיים גלן הולנד מועמדות לפרס אוסקר לשחקן הטוב ביותרמועמדות לפרס גלובוס הזהב לשחקן הטוב ביותר בסרט דרמה 1996 ג'יימס והאפרסק הענק חרגול דיבוב חולה הדק ויק 1997 לילה נופל על מנהטן סאם ויגודה אוליבר טוויסט פייגין 1998 השבט האבוד פרופ' ג'יימס קריפנדורף1999לנסקימאיר לנסקיסרט טלוויזיה של HBO 2000 The Crew בובי ברטלאמאו/מספראזעקת שוואהנשסרט טלוויזיה של סטיבן פרירס ל-CBS 2001 הזקן שקרא סיפורי אהבה אנטוניו בוליבר מועמדות לפרס מטעם חוג מבקרי הקולנוע של אוסטרליה לשחקן הטוב ביותר החינוך של מקס ביקפורד מקס ביקפורדסדרת טלוויזיהמועמדות לפרס מטעם גילדת שחקני מסך, על הופעה יוצאת מן הכלל של שחקן בסדרת דרמה היום בו נורה רייגן אלכסנדר הייג סרט טלוויזיהפרס לווין לשחקן הטוב ביותר במיני-סדרה או בסרט טלוויזיהמועמדות לפרס מטעם גילדת שחקני מסך, על הופעה יוצאת מן הכלל של שחקן במיני-סדרה או בסרט טלוויזיה2002 מיהו קלטיס טוט מיקה דונאליקומהפרופסור הילסיידמיני-סדרה2003 מחוף אל חוף ברנבי פירס סרט טלוויזיה 2004 עיר הכסף צ'אק רייבן 2006 פוסידון ריצ'רד נלסון 2007 איש הפח מיסטיק מן מיני-סדרה 2008 Signs of the Time מספר W.‎ דיק צ'ייני America Betrayed מספר 2009האהבה היוונית שלי אירבצלו של בילפאג רוטבאום 2010 פיראנה 3D Red אלכסנדר דאנינגשומרי האורסת' 2013 פרנויהפרנק קסידי בחורות טובות2014Cas and Dylanד"ר דילן פפרפולשיםדייוויד2015מאחורי הרוכסןג'ורג' הילרYour Family or Mineלואיס ווסטוןסדרת טלוויזיה אמריקאית ברשת TBS – המבוססת על "סברי מרנן" הישראלית2016Madoffברנרד מיידוףמיני-סדרה2017יריית פתיחהארלן קוקססדרת טלוויזיה2018מועדון הספר הטובג'ורג'ביצי קוויאריוריסרטו של קובה גודינג ג'וניוראשראבי2019Polar: המתנקשפורטרהצחוק האחרוןבאדי גרין, קומיקאי2021Every Last One of Themמרפימשני צידי החוקבן מאיירס2022Murder at Yellowstone Cityאדגר בלייק2023Sweetwaterמוריס פודולוף2025Waltzing with Brandoסימור קראפטTBAAbandonmentצ'אקKilling Winston Jonesוינסטון ג'ונססרטו של ג'ואל מור

קישורים חיצוניים



הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה יהודים אמריקאים
קטגוריה:יהודים חברי הבונים החופשיים
קטגוריה:שחקני תיאטרון יהודים אמריקאים
קטגוריה:זוכי אוסקר: השחקן הטוב
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:סופרי מדע בדיוני יהודים
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:מתמודדים עם מגבלה נפשית: אמריקאים
קטגוריה:פציפיסטים יהודים
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס סאטורן לתפקיד אורח
קטגוריה:אמריקאים שנולדו ב-1947